proxectonos/corpus_dominio_legal_administrativo_tmp huggingface dataset:
ORDE do 22 maio de 2002 polo que se declara a alienabilidade de dous predios da Comunidade Autónoma de Galicia pertencentes ó fondo de terras da zona de concentración parcelaria de San Martiño de Fontecada (números 1.431 e 1.436).
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 18/06/2002

Por acta complementaria de reorganización da propiedade da zona de concentración parcelaria de San
Martiño de Fontecada, en data 8 de maio de 2000, pasaron á titularidade da Comunidade Autónoma de Galicia as terras sobrantes da antedita zona de concentración, entre as que se atopan os predios nº 1.431 e 1.436.
Unha vez obtida a inscrición no correspondente rexistro da propiedade dos mencionados bens inmobles, procede declara-la súa alienabilidade, de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia e no artigo 60 do Decreto 50/1989, do 9 de marzo, polo que se aproba o seu regulamento, co obxeto de posibilita-lo tráfico deste ben patrimonial.
En virtude do anteriormente exposto e tendo en conta a memoria xustificativa da Secretaría Xeral da Consellería de Política Agroalimentaria e Desenvolvemento Rural e logo do informe favorable da Consellería de Economía e Facenda,
DISPOÑO:
Artigo único.-Declárase a alienabilidade dos bens inmobles que se describen:
-Predio nº 1.431 da zona de concentración parcelaria da parroquia de San Martiño de Fontecada, municipio de Santa Comba, que ten unha superficie de 18.010 m, que estrema: norte, Francisco Fernández Ramos (1.370) e José Carreira Ramos (1.371); sur, camiño; leste, camiño; oeste, Florinda Capelo Maneiro (1.433). Inscrito no Rexistro da Propiedade de Negreira no tomo 1.027, libro 192, folio 198, predio nº 19.898.
-Predio nº 1.436 da zona de concentración parcelaria da parroquia de San Martiño de Fontecada, municipio de Santa Comba, que ten unha superficie de 38.710 m, que estrema: norte, camiño; sur, Domingo Calvelo Maceiras (1.442); leste, Hermosinda Ponte Riveiro (1.439), Dolores Santos Maceiras (1.440) e José Ponte Riveiro (1.441); e oeste, José Landeira Grille e outro (1.435). Inscrito no Rexistro da Propiedade de Negreira no tomo 1.027, libro 192, folio 200, predio nº 19.900.
Santiago de Compostela, 22 de maio de 2002.
Juan Miguel Diz Guedes
Conselleiro de Política Agroalimentaria e
Desenvolvemento Rural
CORRECCIÓN de erros.-Decreto 199/2002, do 6 de xuño, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 1/2002, do 11 de xaneiro, para o período 2002-2005.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 19/06/2002

Advertida a omisión no anexo II do devandito decreto e a súa conseguinte non publicación no Diario Oficial de Galicia número 113, do xoves 13 de xuño pasado, páxina 8.890, cómpre publicalo a seguir:
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 205/2002, do 19 de xuño, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia, Relacións Institucionais e Administración Pública.
PRESIDENCIA — II. AUTORIDADES E PERSOAL — 20/06/2002

Con motivo da viaxe do presidente da Xunta de Galicia a Burdeos, é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe a Burdeos, encárgaselle o despacho de asuntos da Presidencia, desde o día 20 de xuño ata o seu regreso,
ó conselleiro da Presidencia, Relacións Institucionais e Administración Pública.
Santiago de Compostela, dezanove de xuño de dous mil dous.
Manuel Fraga Iribarne
Presidente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 206/2002, do 6 de xuño, polo que se declara a urxente ocupación, para efectos de expropiación forzosa, polo Concello de Quiroga (Lugo), dos bens e dereitos necesarios para a realización das obras do proxecto de ampliación de servicios básicos no barrio das Estradas e o barrio da Ribeira.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 20/06/2002

O Concello de Quiroga, en sesión que tivo lugar o día dezanove de outubro de dous mil un, aprobou o proxecto de ampliación de servicios básicos no barrio das Estradas e o barrio da Ribeira, e na sesión do nove de marzo de dous mil dous acordou solicitar da Xunta de Galicia a declaración de urxente ocupación dos bens e dereitos afectados pola expro
piación forzosa ó abeiro do disposto no artigo 52 da Lei de expropiación forzosa.
Por parte do Concello de Quiroga foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día tres de maio de dous mil dous.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día vintesete de maio de dous mil dous.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala o Concello de Quiroga nos accesos das Estradas e o barrio da Ribeira, debido á súa estreiteza e á inexistencia de beirarrúas, se están a producir situacións de grave perigo tanto para os peóns como para o tráfico rodado. Por outra banda, a carencia dos servicios básicos de abastecemento de auga potable e saneamento crean unha falta de salubridade e hixiene.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día seis de xuño de dous mil dous,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Quiroga, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de ampliación de servicios básicos das Estradas e o barrio da Ribeira.
Santiago de Compostela, seis de xuño de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 29 de maio de 2002 pola que se modifica a do 7 de febreiro de 1996 pola que se declaran de reserva exclusiva determinadas cuadrículas do polígono de viveiros Cangas D.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 20/06/2002

A Orde do 19 de xaneiro de 1996 aproba a reordenación dos polígonos de bateas denominados C, D, E, F e G do distrito marítimo de Cangas na provincia de Pontevedra.
Mediante a Orde do 7 de febreiro de 1996 decláranse de reserva exclusiva determinadas cuadrículas do polígono de viveiros Cangas D.
No tempo transcorrido desde a entrada en vigor da anterior orde obsérvase que é necesario amplia-lo número de cuadrículas declaradas de reserva exclusiva.
Esta necesidade vén dada pola evolución dos episodios de fitoplancton tóxico, os resultados das experiencias realizadas na zona inicialmente declarada de reserva e as peticións do sector no senso de amplia-la zona de reparqueo de moluscos para autodepuración.
Visto o informe emitido polo Centro de Control do Medio Mariño,
DISPOÑO:
Artigo 1º
Modifícase o artigo 1 da Orde do 7 de febreiro de 1996 (DOG nº 38) pola que se declaran de reserva exclusiva determinadas cuadrículas do polígono de viveiros Cangas D, que terá a seguinte redacción:
Decláranse de reserva exclusiva vintedúas (22) cuadrículas do polígono Cangas D do distrito marítimo de Cangas; estas cuadrículas están asignadas no acordo de reordenación cos números comprendidos entre o 69 e o 90, ambos inclusive.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 29 de maio de 2002.
Enrique César López Veiga
Conselleiro de Pesca e Asuntos Marítimos
CORRECCIÓN de erros.-Resolución do 7 de xuño de 2002 pola que se ordena a publicación do acordo do Consello da Xunta de Galicia do 6 de xuño de 2002, polo que se aproba a modificación da relación de postos de traballo da Consellería da Presidencia, Relacións Institucionais e Administración Pública (Secretaría Xeral de Investigación e Desenvolvemento e INEF).
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 20/06/2002

Advertido erro na devandita resolución, publicada no Diario Oficial de Galicia nº 114, o venres 14 de xuño de 2002, cómpre face-la oportuna corrección:
-Na páxina 9.015, ó final do anexo I debe figurar: «Engádese un novo código de formación específica: 142.-Coñecementos de inglés (R.I.).».
CONSELLERÍA DE CULTURA, COMUNICACIÓN SOCIAL
E TURISMO
CORRECCIÓN de erros.-Orde do 17 de xuño de 2002 pola que se ditan normas para garanti-los servicios esenciais durante a folga convocada para o día 20 de xuño de 2002.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 19/06/2002

Advertidos erros na devandita orde, publicada no DOG número 116, do pasado martes 18, cómpre face-las oportunas correccións:
Na páxina 9.255, columna dereita, epígrafe 2.2. Consellería da Presidencia, Relacións Institucionais e Administración Pública, Delegación Provincial da Coruña, Servicio Provincial de Deportes, debe suprimirse a liña que di: «-Un subalterno».
Na páxina 9.281, columna esquerda, epígrafe 2.10. Consellería de Pesca e Asuntos Marítimos, no punto A) Servicios centrais, debe suprimirse: «-Un subalterno por cada dependencia allea ó complexo administrativo de San Caetano».
ORDE do 30 de maio de 2002 pola que se declara a alienabilidade dun predio da Comunidade Autónoma de Galicia pertencente ó fondo de terras da zona de concentración parcelaria de Santa Baia de Vedra (número 822).
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 19/06/2002

Por acta complementaria de reorganización da propiedade da zona de concentración parcelaria de Santa Baia de Vedra, en data 3 de agosto de 1999, pasaron á titularidade da Comunidade Autónoma de Galicia as terras sobrantes da antedita zona de concentración, entre as que se atopa o predio nº 822.
Unha vez obtida a inscrición no correspondente rexistro da propiedade do mencionado ben inmoble, procede declara-la súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e no artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilita-lo tráfico deste ben patrimonial.
En virtude do anteriormente exposto e tendo en conta a memoria xustificativa da Secretaría Xeral da Consellería de Política Agroalimentaria e Desenvolvemento Rural e logo do informe favorable da Consellería de Economía e Facenda,
DISPOÑO:
Artigo único.-Declárase a alienabilidade do ben inmoble que se describe: predio nº 822 da zona de concentración parcelaria da parroquia de Santa Baia de Vedra, municipio de Vedra, que ten unha superficie de 3.000 m, que estrema: norte, camiño; sur, Alfonso Pallas Rey (823), rego no medio; leste, Manuel Gestoso Cutrín (819); oeste, camiño. Inscrito no Rexistro da Propiedade de Santiago de Compostela nº 1 no tomo 1.343, libro 124, folio 17, predio nº 13.416.
Santiago de Compostela, 30 de maio de 2002.
Juan Miguel Diz Guedes
Conselleiro de Política Agroalimentaria
e Desenvolvemento Rural
CORRECCIÓN de erros.-Orde do 14 de xuño de 2002 pola que se determinan os servicios mínimos dirixidos a garanti-los servicios esenciais relativos á sanidade na Comunidade Autónoma de Galicia, durante a folga convocada polas organizacións sindicais, Comisións Obreiras de Galicia (CC.OO.-Galicia), Confederación Intersindical Galega (CIG) e Unión Xeral de Traballadores de Galicia (UGT-Galicia), que se levará a efecto desde as 22 horas do día 19 ás 22 horas do día 20 de xuño de 2002.
CONSELLERÍA DE SANIDADE — III. OUTRAS DISPOSICIÓNS — 19/06/2002

Advertido erro na devandita orde, publicada no DOG número 116, do martes 18 de xuño de 2002, é necesario face-la seguinte corrección:
Na páxina 9.306, no anexo IV ó final do punto A) Provincia da Coruña, cómpre engadir:
«-Sanatorio Quirúrgico Modelo, S.A.:
Persoal facultativo: 23.
Persoal sanitario non facultativo: 52.
Persoal non sanitario: 22».
Na páxina 9.306, no anexo IV, ó final do punto B) Provincia de Lugo, cómpre engadir:
«-Sanatorio Nosa Sra. dos Ollos Grandes:
Persoal facultativo: 58.
Persoal sanitario non facultativo: 101.
Persoal non sanitario: 21».
CONSELLERÍA DE FAMILIA E PROMOCIÓN DO EMPREGO,
MULLER E XUVENTUDE
CORRECCIÓN de erros.-Orde do 4 de abril de 2001 pola que se establece a regulamentación específica do Libro Xenealóxico do Cabalo de Pura Raza Galega.
CONSELLERÍA DE POLÍTICA AGROALIMENTARIA E DESENVOLVEMENTO RURAL — I. DISPOSICIÓNS XERAIS — 21/06/2002

Advertidos erros na devandita orde, publicada no DOG nº 74, do 17 de abril de 2001, cómpre efectua-las oportunas correccións:
Na páxina 5.010, no artigo 2º, donde di: «Apróbase esta regulamentación específica do Libro Xenealóxico do Cabalo de Pura Raza Galega e o seu prototipo racial, que figuran respectivamente como anexo I e II da presente orde», deberá dicir: «Apróbase esta regulamentación específica do Libro Xenealóxico do Cabalo de Pura Raza Galega e o seu prototipo racial que figuran no anexo da presente orde».
Na páxina 5.011, donde di: «ANEXO I», deberá dicir: «ANEXO».
Na páxina 5.012, no Rexistro Definitivo, as letras f) e g) deberán ser e) e f) respectivamente.
Na páxina 5.014, os puntos numerados como 5.3 e 5.4 deberán ser numerados como 6.3 e 6.4 respectivamente.
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 13 de maio de 2002 pola que se fai pública a súa constitución para a VI Lexislatura do Parlamento de Galicia.
XUNTA ELECTORAL DE GALICIA — III. OUTRAS DISPOSICIÓNS — 25/06/2002

A Presidencia da Xunta Electoral de Galicia, en cumprimento do Decreto 158/2002, da Presidencia da Xunta de Galicia (DOG nº 87, do 7 de maio), procedeu ó nomeamento dos membros integrantes da Xunta Electoral de Galicia.
Deste xeito dáse contido ó disposto no artigo 15 da Lei autonómica 8/1985, do 13 de agosto, de eleccións ó Parlamento de Galicia, onde se establece que os nomeados por decreto, ó comezo de cada lexislatura, permanecerán no exercicio do seu mandato ata a toma de posesión da nova xunta electoral.
Na súa virtude, e ó abeiro do disposto no artigo 18.6º da Lei orgánica 5/1985, do 19 de xuño, e en execución do acordo adoptado pola Xunta Electoral de Galicia na reunión do día de hoxe, esta presidencia resolveu declarar:
O día 13 de maio de 2002 constitúese a Xunta Electoral de Galicia cos seguintes membros:
Presidente: Jesús Souto Prieto, presidente do Tribunal Superior de Xustiza de Galicia (artigo 14.1º a) da Lei 8/1985, do 13 de agosto).
Vicepresidente: Juan Carlos Trillo Alonso, maxistrado do Tribunal Superior de Xustiza de Galicia (artigo 14.1º b)).
Vocais: maxistrados do Tribunal Superior de Xustiza de Galicia (artigo 14.1º c)):
Francisco J. D'Amorín Viéitez.
Juan Luis Martínez López.
Antonio J. Outeiriño Fuente.
Vocais: profesores en activo das facultades de Dereito de Santiago de Compostela e A Coruña (artigo 14.1º d)):
Antonio Xabier Ferreira Fernández.
Ángel Gómez Iglesias Casal.
Jesús Martínez Girón.
José Antonio Portero Molina.
Secretario: José Ramón Cólera Leirado. Letrado maior do Parlamento (artigo 15.2º).
O que se publica para xeral coñecemento.
A Coruña, 13 de maio de 2002.
Jesús Souto Prieto
Presidente da Xunta Electoral de Galicia
Visto e prace
José Ramón Cólera Leirado
Secretario da Xunta Electoral de Galicia
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 4 de xuño de 2002 pola que se fai pública a convocatoria 2002-2003 para a celebración de convenios de producción e/ou distribución de espectáculos teatrais con empresas galegas de carácter profesional.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 25/06/2002

O Instituto Galego das Artes Escénicas e Musicais (IGAEM) fai pública a convocatoria 2002-2003, para a celebración de convenios de producción e/ou distribución de espectáculos teatrais con empresas de carácter profesional.
Esta convocatoria ten por obxecto a celebración entre o IGAEM e as compañías ou empresas galegas de teatro que xustifiquen documentalmente a súa profesionalidade, de convenios de producción e/ou distribución de espectáculos teatrais propostos pola compañía. Cada compañía presentará un programa correspondente á/as obra/s que pretende producir e/ou distribuir durante o ano 2002-2003.
O orzamento máximo que se distribuirá será de 601.011 euros.
O prazo de presentación dos proxectos será dun mes contado a partir o día seguinte á publicación da presente resolución no Diario Oficial de Galicia.
As bases da presente convocatoria están depositadas no Rexistro do IGAEM, pavillón de Galicia, San Lázaro, s/n Santiago de Compostela.
Santiago de Compostela, 4 de xuño de 2002.
Aníbal Otero Fernández
Xerente do Instituto Galego das Artes
Escénicas e Musicais
DECRETO 211/2002, do 6 de xuño, polo que se aproba o cambio de capitalidade do Concello de Narón, da Gándara Xubia a Narón.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 25/06/2002

Por acordo do Concello de Narón do 29 de xuño de 2001, e de conformidade co establecido nos artigos 48 e seguintes da Lei 5/1997, do 22 de xullo, de Administración local de Galicia, tramitouse expediente de cambio de capitalidade deste concello, da Gándara Xubia a Narón.
Así, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia, na súa reunión do día seis de xuño de dous mil dous,
DISPOÑO:
Primeiro.-Estima-la petición de cambio de capitalidade formulada polo Concello de Narón, por considerar que queda acreditado o establecido no artigo 51 da Lei 5/1997, do 22 de xullo, de Administración local de Galicia, pasando do lugar da Gándara Xubia a Narón.
Segundo.-Esta resolución entrará en vigor o día seguinte ó da súa publicación no Diario Oficial de Galicia.
Contra esta resolución, que esgota a vía administrativa, poderán os interesados interpoñer potestativamente recurso de reposición perante o Consello da Xunta de Galicia, no prazo dun mes, contado desde o día seguinte ó da súa publicación; ou ben, recurso contencioso-administrativo perante o Tribunal Superior de Xustiza de Galicia, no prazo de dous meses contados a partir do día seguinte ó da publicación desta resolución, sen prexuízo de que poidan interpoñer calquera outro recurso que coiden oportuno.
Santiago de Compostela, seis de xuño de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 18 de xuño de 2002 pola que se convoca concurso público para a contratación do servicio que ten por obxecto a prestación de tarefas e actividades de apoio e auxilio á docencia nos cursos, xornadas, seminarios e demais actividades organizadas pola Escola Galega de Administración Pública.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 26/06/2002

1. Obxecto.
Contratación do servicio que ten por obxecto a prestación de tarefas e actividades de apoio e auxilio á docencia nos cursos, xornadas, seminarios e demais actividades organizadas pola EGAP.
2. Tramitación, procedemento e forma de adxudicación.
Tramitación: ordinaria.
Procedemento: aberto.
Forma: concurso público.
3. Orzamento de licitación.
O importe do orzamento máximo autorizado para a contratación é de 270.000 euros.
O prezo do contrato virá determinado pola suma das prestacións recibidas polo arrendador en función dos prezos/hora máximos seguintes:
Nivel 1: 20,89 euros.
Nivel 2: 17,21 euros.
Nivel 3.1: 114,53 euros.
Nivel 3.2: 14,53 euros.
Nivel 3.3: 13,53 euros.
Nivel 4: 11,31 euros.
Nivel 5: 10,82 euros.
4. Prazo de execución.
1 ano.
5. Obtención da documentación.
O prego de cláusulas administrativas poderase consultar no Servicio Económico-Administrativo da Escola Galega de Administración Pública, sita no polígono das Fontiñas, rúa Madrid, 2-4, de Santiago de Compostela, os días e horas hábiles de oficina, durante o prazo de presentación de proposicións e no enderzo da Internet http:/www.xunta.es/contratacion/resultado.asp?N=1397.
6. Fianza provisional.
5.400 euros.
7. Clasificación empresa.
Grupo III, subgrupo 3, categoría B.
8. Presentación de proposicións.
A documentación esixida no prego de cláusulas administrativas presentaranse en sobre pechado e lacrado no Rexistro da Escola Galega de Administración Pública, sita no polígono das Fontiñas, rúa Madrid, 2-4, de Santiago de Compostela, ou en calquera das formas establecidas no artigo 38.4º da Lei 30/1992, de réxime xurídico das administracións públicas e do procedemento administrativo común.
O prazo de admisión será de quince (15) días naturais, contados desde o día seguinte ó da publicación deste anuncio no Diario Oficial de Galicia.
9. Apertura de proposicións.
En acto público que terá lugar na sala de xuntas da Escola Galega de Administración Pública ás 12 horas do terceiro día hábil contado a partir do día seguinte a aquel en que finaliza o prazo de presentación de proposicións.
10. Gastos de anuncios.
Será por conta do adxudicatario.
Santiago de Compostela, 18 de xuño de 2002.
Domingo Bello Janeiro
Director da Escola Galega de Administración Pública
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 11 de xuño de 2002 pola que se modifica a do 28 de decembro de 2001 pola que se convocan e aproban as bases polas que se regula a concesión de axudas para levar a cabo programas de educación familiar que desenvolverán as corporacións locais.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 26/06/2002

A Orde do 28 de decembro de 2001, da Consellería de Familia e Promoción do Emprego, Muller e Xuventude, publicada no DOG número 12, do 17 de xaneiro de 2002, sinala na súa exposición de motivos que nos orzamentos xerais da Consellería de Familia e Promoción do Emprego, Muller e Xuventude para o exercicio 2002 normalmente vai existir crédito axeitado e suficiente, na aplicación orzamentaria 14.02.212A.460.0, para as axudas que se establecen nela, reservándose para tal efecto un crédito de 657.086,53 euros (109.329.999 pesetas), o cal poderá verse incrementado coas achegas doutras administracións públicas para o mesmo fin.
Unha vez aprobados os orzamentos xerais da Comunidade Autónoma de Galicia para o ano 2002 pola Lei 2/2002, do 29 de abril (DOG número 84, do 2 de maio de 2002), acórdase incrementa-lo crédito que a Consellería de Familia e Promoción do Emprego, Muller e Xuventude tiña previsto destinar ó financiamento dos programas de educación familiar que desenvolverán as corporacións locais, polo que se fai necesario modifica-la orde de axudas no que respecta ó dito punto.
De acordo con todo o anterior, e no exercicio das facultades que me confire o artigo 34 da Lei 1/1983,
do 22 de febreiro, reguladora da Xunta e do seu presidente,
DISPOÑO:
Artigo único.-Modifica-lo parágrafo quinto da exposición de motivos da Orde do 28 de decembro de 2001 pola que se convocan e aproban as bases polas que se regula a concesión de axudas para levar a cabo programas de educación familiar que desenvolverán as corporacións locais, o cal quedará redactado na forma seguinte:
«Nos orzamentos xerais da Consellería de Familia e Promoción do Emprego, Muller e Xuventude para o exercicio 2002 existe crédito axeitado e suficiente, na aplicación orzamentaria 14.02.212A.460.0, para as axudas que se establecen nesta orde, reservándose para tal efecto un crédito de 741.228,22 euros (123.329.999 pesetas), que poderá verse incrementado coas achegas doutras administracións públicas para o mesmo fin».
Disposicións derradeiras
Primeira.-Autorízase a directora xeral de Familia para dictar, no ámbito das súas competencias, as resolucións e instruccións necesarias para o desenvolvemento e execución desta orde.
Segunda.- Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 11 de xuño de 2002.
Manuela López Besteiro
Conselleira de Familia e Promoción do Emprego, Muller e Xuventude
DECRETO 213/2002, do 6 de xuño, polo que se acepta a título gratuíto a doazón duns equipos informáticos con destino ó Hospital Comarcal de Valdeorras.
CONSELLERÍA DE SANIDADE — III. OUTRAS DISPOSICIÓNS — 26/06/2002

A entidade financeira Caixanova ofrece a doazón ó Servicio Galego de Saúde duns equipos informáticos con destino ó Hospital Comarcal de Valdeorras.
Conforme ó artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e presidente do Servicio Galego de Saúde e logo de deliberación do Consello da Xunta de Galicia na súa reunión do día seis de xuño de dous mil dous,
DISPOÑO:
Artigo 1º
Acepta-la doazón do seguinte material:
-Dous ordenadores, marca ASUS, modelo L8400, cun valor de 2.163,64 A cada un, doados pola entidade financeira Caixanova.
-Dous ordenadores, marca TAY (CLÓNICO), modelo REDDIS, cun valor de 986,35 euros cada un, doados pola entidade financeira Caixanova.
Artigo 2º
Os activos acéptanse segundo o establecido na normativa en materia patrimonial da Comunidade Autónoma e destinaranse ó Hospital Comarcal de Valdeorras, de acordo coa vontade do doante.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, seis de xuño de dous mil dous.
Manuel Fraga Iribarne
Presidente
José María Hernández Cochón
Conselleiro de Sanidade
DECRETO 215/2002, do 6 de xuño, polo que se acepta a cesión a título gratuíto dun predio de 5.061 metros e 64 centímetros cadrados, propiedade do Concello de Muros, con destino á construcción dun novo centro de saúde.
CONSELLERÍA DE SANIDADE — III. OUTRAS DISPOSICIÓNS — 26/06/2002

O pleno do Concello de Muros en sesión celebrada o 25 de xaneiro de 2002 acordou ceder gratuitamente ó Servicio Galego de Saúde, a parcela A, sita na Agra de Sorribas, na parroquia de Serres, propiedade do Concello, con destino á construcción do novo centro de saúde.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto. Por outra banda, o artigo 23.1º da mesma lei establece que non se poderán adquirir bens ou dereitos a título lucrativo cando o valor global dos gravames, cargas e afectacións impostas sobre eles sobrepase o seu valor intrínseco. Non se considerará carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e presidente do Servicio Galego de Saú
de, despois da deliberación do Consello da Xunta na súa reunión do día seis de xuño de dous mil dous,
DISPOÑO:
Artigo 1º
1. Acéptase a cesión a título gratuíto feita polo Concello de Muros a favor do Servicio Galego de Saúde, con destino á construcción do novo centro de saúde.
2. O predio cedido, parcela A, está sito na Agra de Sorribas, na parroquia de Serres, e ten unha superficie de 5.061 metros e 64 centímetros cadrados, sendo as súas estremas as seguintes:
-Norte: terreo destinado á vía pública e despois muro que separa as agras de Sorribas e Foxo.
-Sur: terreo destinado a vía pública (camiño dos defuntos).
-Leste: terreo edificable B da Agra de Sorribas cedido polo concello ó Estado para construí-lo cuartel da garda civil.
Oeste: Terreo destinado a vía pública e despois muro que separa as agras de Sorribas e das Brañas.
Artigo 2º
O inmoble acéptase segundo o establecido nos artigos 23.1º da Lei 3/1985, do 12 de abril, do patrimonio da Comunidade Autónoma e 38 do seu regulamento e destinarase á construcción do novo centro de saúde na vila de Muros.
Artigo 3º
O Servicio Galego de Saúde, a través do seu órgano competente, procederá á formalización da aceptación no correspondente documento público integrándose no seu patrimonio propio.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, seis de xuño de dous mil dous.
Manuel Fraga Iribarne
Presidente
José María Hernández Cochón
Conselleiro de Sanidade
ORDE do 10 de xuño de 2002 pola que se delegan determinadas competencias no xerente xeral do Complexo Hospitalario Universitario de Santiago de Compostela.
CONSELLERÍA DE SANIDADE — III. OUTRAS DISPOSICIÓNS — 26/06/2002

O xerente xeral do Complexo Hospitalario Universitario de Santiago de Compostela propuxo a iniciación dun expediente para a contratación dun seguro de vida para o persoal do Hospital Psiquiátrico de Conxo.
Entre as facultades delegadas en materia de contratación pola Orde do 14 de marzo de 2002, sobre delegación de competencias en órganos centrais e periféricos do Servicio Galego de Saúde nos directores xerentes de institucións sanitarias ou nos seus equivalentes, non se atopa a de actuar como órgano de contratación nos contratos imputables ós seus respectivos centros que se refiran a contratos privados.
Así mesmo, a conveniencia de proceder á delegación da competencia no citado centro, obedece a que os seus responsables dispoñen tanto do coñecemento coma dos medios necesarios para a tramitación da contratación prevista, o que sen dúbida contribuirá á consecución do obxectivo que con ela se busca.
Esta delegación faise de conformidade cos principios recollidos no artigo 13 da Lei 30/1992, de 26 de novembro (modificada pola Lei 4/1999), do réxime xurídico das administracións públicas e do procedemento administrativo común; e nos artigos 43 e 44 da Lei 1/1983, do 22 de febreiro (modificada pola Lei 11/1988, do 20 de outubro), reguladora da Xunta e do seu presidente.
Na súa virtude, facendo uso das facultades que me confiren o artigo 38 da Lei 1/1983, do 22 de febreiro (modificada pola Lei 11/1988, do 20 de outubro) reguladora da Xunta e do seu presidente; o artigo 3.2º do Decreto 45/2002, do 8 de febreiro, polo que se establece a estructura orgánica do Servicio Galego de Saúde; os artigos 9 b) e 72.4º do Decreto lexislativo 1/1999 (modificado polas leis 5/2000, do 28 de decembro, e 8/1999, do 30 de decembro), que aprobou o texto refundido da Lei de réxime financeiro e orzamentario de Galicia; e tendo en conta o disposto no artigo 13 da Lei 30/1992, do 26 de novembro (modificada pola Lei 4/1999), de réxime xurídico das administracións públicas e do procedemento administrativo común; e nos artigos 43 e 44 da Lei 1/1983 (modificada pola Lei 11/1988, do 20 de outubro) reguladora da Xunta e do seu presidente,
DISPOÑO:
Artigo único.-Delegar no xerente xeral do Complexo Hospitalario Universitario de Santiago de Compostela a competencia para actuar como órgano de contratación para a realización de tódolos trámites necesarios para a contratación, polo procedemento aberto mediante concurso, dun seguro de vida para o persoal do Hospital Psiquiátrico de Conxo.
Disposición derradeira
Este orde entrará en vigor o día seguinte ó da súa publicación no Diario Oficial de Galicia.
Santiago de Compostela, 10 de xuño de 2002.
José María Hernández Cochón
Conselleiro de Sanidade e presidente do Servicio Galego de Saúde
DECRETO 214/2002, do 6 de xuño, polo que se aceptan a título gratuíto doazóns de diverso material con destino ó Complexo Hospitalario Xeral-Cíes.
CONSELLERÍA DE SANIDADE — III. OUTRAS DISPOSICIÓNS — 26/06/2002

As empresas GRIFOLS, SISCOM e PASSCO ofrecen a doazón ó Servicio Galego de Saúde de diverso material con destino ó Complexo Hospitalario Xeral-Cíes.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e presidente do Servicio Galego de Saúde, e despois da deliberación do Consello da Xunta na súa reunión do día seis de xuño de dous mil dous,
DISPOÑO:
Artigo 1º
Acepta-la doazón do seguinte material:
-1 ordenador persoal, marca COMELTA, modelo COM 4008, cun valor de 1.542 euros, doado pola empresa GRIFOLS.
-1 fax, marca OKI, modelo 730, cun valor de 313,73 euros, doado pola empresa SISCOM.
-1 S.A.I., marca UPS RIELLO, modelo DLP 400, cun valor de 2.781,24 euros, doado pola empresa SISCOM.
-5 AXIS, cun valor de 1.638,35 euros, doados pola empresa SISCOM.
-2 ordenadores persoais, marca AIRIS, modelo XP, cun valor de 858,6552 euros cada un, doados pola casa comercial PASSCO.
Artigo 2º
Os activos acéptanse segundo o establecido na normativa en materia patrimonial da Comunidade Autónoma e destinaranse ó Complexo Hospitalario Xeral-Cíes de acordo coa vontade dos doadores.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, seis de xuño de dous mil dous.
Manuel Fraga Iribarne
Presidente
José María Hernández Cochón
Conselleiro de Sanidade
DECRETO 212/2002, do 6 de xuño, polo que se aceptan a título gratuíto doazóns de diverso material con destino ó Complexo Hospitalario de Pontevedra.
CONSELLERÍA DE SANIDADE — III. OUTRAS DISPOSICIÓNS — 26/06/2002

As empresas TEINFOS 400 S.L. e MOVACO S.A., ofrecen a doazón ó Servicio Galego de Saúde de diverso material con destino ó Complexo Hospitalario de Pontevedra.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e presidente do Servicio Galego de Saúde, e despois da deliberación do Consello da Xunta na súa reunión do día seis de xuño de dous mil dous,
DISPOÑO:
Artigo 1º
Acepta-la doazón do seguinte material:
-1 fotoforo, marca HP, modelo 1100, cun valor de 691,16 A, doado pola empresa TEINFOS 400, S.L.
-1 impresora Laserjet, marca HP, modelo 1100, cun valor de 492,83 A, doada pola empresa MOVACO, S.A.
Artigo 2º
Os activos acéptanse segundo o establecido na normativa en materia patrimonial da Comunidade Autónoma e destinaranse ó Complexo Hospitalario de Pontevedra de acordo coa vontade dos doadores.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, seis de xuño de dous mil dous.
Manuel Fraga Iribarne
Presidente
José María Hernández Cochón
Conselleiro de Sanidade
ORDE do 28 de maio de 2002 pola que se autorizan os cambios de denominación do colexio de educación infantil e primaria da Pastoriza, A Pastoriza (Lugo) e do colexio de educación infantil e primaria As Solanas, A Guarda (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/06/2002

Tendo en conta o artigo 8 do anexo do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación dos centros que no anexo se relacionan.
Santiago de Compostela, 28 de maio de 2002.
Celso Currás Fernández
Conselleiro de Educación e Ordenación
Universitaria
ANEXO
Provincia: Lugo.
Concello: A Pastoriza.
Localidade: A Pastoriza.
Código do centro: 27009608.
Denominación: colexio de educación infantil e primaria da Pastoriza.
Nova denominación: Colexio de educación infantil e primaria O Salvador.
Provincia: Pontevedra.
Concello: A Guarda.
Localidade: A Guarda.
Código do centro: 36018653.
Denominación: colexio de educación infantil e primaria As Solanas.
Nova denominación: colexio de educación infantil e primaria As Solanas-Nicolás Gutiérrez Campo.
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 31 de maio de 2002 sobre homologación dun curso para guías turísticos de Galicia.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 21/06/2002

Ó abeiro do disposto na disposición derradeira primeira, do Decreto 42/2001, do 1 de febreiro, de refundición en materia de axencias de viaxes, guías de turismo e turismo activo, e para os efectos establecidos nos artigos 32 e 33 do referido decreto, esta consellería resolve homologa-lo seguinte curso organizado pola UNED (teléfono : 986 85 18 50).
Ocio y Cultura en el siglo XXI, que se desenvolverá en Cambados (Pontevedra), do día 8 ó 12 do próximo mes de xullo, cunha duración de 20 horas lectivas.
Santiago de Compostela, 31 de maio de 2002.
Jesús Pérez Varela
Conselleiro de Cultura, Comunicación Social e Turismo
DECRETO 210/2002, do 6 de xuño, polo que se aproba o cambio de capitalidade do concello de Moeche, do lugar de Pereiro (parroquia de San Xurxo de Moeche) ó lugar de San Ramón (parroquia de San Xoán de Moeche).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 25/06/2002

Por acordo do Concello de Moeche do 19 de xullo de 2002, e de conformidade co establecido nos artigos 48 e seguintes da Lei 5/1997, do 22 de xullo, de Administración local de Galicia, tramitouse expediente de cambio de capitalidade deste concello, do lugar de Pereiro (parroquia de San Xurxo de Moeche) ó lugar de San Ramón (parroquia de San Xoán de Moeche).
Así, por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia, na súa reunión do día seis de xuño de dous mil dous,
DISPOÑO:
Primeiro.-Estima-la petición de cambio de capitalidade formulada polo Concello de Moeche, por considerar que queda acreditado o establecido no artigo 51 da Lei 5/1997, do 22 de xullo, de Administración local de Galicia, pasando do lugar de Pereiro (parroquia de San Xurxo de Moeche) ó lugar de San Ramón (parroquia de San Xoán de Moeche).
Segundo.-A presente resolución entrará en vigor o día seguinte ó da súa publicación no Diario Oficial de Galicia.
Contra esta resolución, que esgota a vía administrativa, poderán os interesados interpoñer potestativamente recurso de reposición perante o Consello da Xunta de Galicia, no prazo dun mes, contado desde o día seguinte ó da súa publicación; ou ben, recurso contencioso-administrativo perante o Tribunal Superior de Xustiza de Galicia, no prazo de dous meses contados a partir do día seguinte ó da publicación desta resolución, sen prexuízo de que poidan interpoñer calquera outro recurso que coiden oportuno.
Santiago de Compostela, seis de xuño de dous mil dous.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 24 de xuño de 2002 pola que se designan o presidente e o vicepresidente do Consello Regulador da Indicación Xeográfica Protexida Ternera Gallega.
CONSELLERÍA DE POLÍTICA AGROALIMENTARIA E DESENVOLVEMENTO RURAL — II. AUTORIDADES E PERSOAL — 25/06/2002

Celebradas as eleccións e ultimado o proceso de renovación do Consello Regulador da Indicación Xeográfica Protexida Ternera Gallega segundo o disposto no artigo 31.3º do Decreto 63/2002, polo que se regulan os procesos electorais para a renovación dos membros dos consellos reguladores de denominacións de calidade en materia agroalimentaria, trala proposta do Consello regulador electo en pleno, e conforme as atribucións que teño conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1998, do 20 de outubro,
DISPOÑO:
Artigo 1º
Desígnase presidente do Consello Regulador da Indicación Xeográfica Protexida Ternera Gallega a Jesús González Vázquez.
Artigo 2º
Desígnase vicepresidente do Consello Regulador da Indicación Xeográfica Protexida Ternera Gallega a Juan José Estévez Fernández.
Santiago de Compostela, 24 de xuño de 2002.
Juan Miguel Diz Guedes
Conselleiro de Política Agroalimentaria
e Desenvolvemento Rural
ORDE do 24 de xuño de 2002 pola que se dispón o nomeamento do presidente do Consello Regulador da Denominación Específica Orujo de Galicia.
CONSELLERÍA DE POLÍTICA AGROALIMENTARIA E DESENVOLVEMENTO RURAL — II. AUTORIDADES E PERSOAL — 25/06/2002

Pola Orde do 5 de maio de 1989, a Consellería de Agricultura, Gandería e Montes recoñeceu a denominación específica Orujo de Galicia para as augardentes de bagazo producidas en Galicia.
Con posterioridade, polas ordes do 18 de marzo de 1998 e do 15 de febreiro de 1999, foi aprobada respectivamente a composición do Consello Regulador Provisional nomeando os seus membros e o regulamento da denominación específica Orujo de Galicia e do seu Consello Regulador.
A competencia para efectuar nomeamentos e cesamentos dos presidentes dos consellos reguladores das denominacións de orixe e específicas correspóndelle, de conformidade co artigo 89 e concordantes da Lei 25/1970, do 2 de decembro, do Estatuto da viña, do viño e dos alcohois, ó conselleiro de Política Agroalimentaria e Desenvolvemento Rural, unha vez asumidas as funcións na materia, conforme a competencia recollida no artigo 30.I.3 e 4 do Estatuto de autonomía de Galicia.
De conformidade co anterior, e en uso das atribucións que me confire a Lei 1/1993, do 22 de febreiro, reguladora da Xunta e do seu presidente, modificada pola Lei 11/1998, do 20 de outubro,
DISPOÑO:
Artigo 1º
O cesamento, por petición propia, de Francisco García-Bobadilla Prósper, nas súas funcións como presidente do Consello Regulador da Denominación
Específica Orujo de Galicia, agradecéndolle os servicios prestados no exercicio do seu cargo, para o que foi nomeado por orde da Consellería de Agricultura Gandería e Política Agroalimentaria, do 15 de novembro de 2000.
Artigo 2º
O nomeamento de Isabel Salgado de Andrea como nova presidenta do Consello Regulador da Denominación Específica Orujo de Galicia.
Santiago de Compostela, 24 de xuño de 2002.
Juan Miguel Diz Guedes
Conselleiro de Política Agroalimentaria
e Desenvolvemento Rural
ORDE do 24 de xuño de 2002 pola que se designan o presidente e o vicepresidente do Consello Regulador da Denominación de Orixe Ribeiro.
CONSELLERÍA DE POLÍTICA AGROALIMENTARIA E DESENVOLVEMENTO RURAL — II. AUTORIDADES E PERSOAL — 25/06/2002

Celebradas as eleccións e ultimado o proceso de renovación do Consello Regulador da Denominación de Orixe Ribeiro e segundo o disposto no artigo 31.3º do Decreto 63/2002, polo que se regulan os procesos electorais para a renovación dos membros dos consellos reguladores de denominacións de calidade en materia agroalimentaria, trala proposta do Consello regulador electo en pleno, e conforme as atribucións que teño conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1998, do 20 de outubro,
DISPOÑO:
Artigo 1º
Desígnase presidente do Consello Regulador da Denominación de Orixe Ribeiro a José Antonio Bouza Escudero.
Artigo 2º
Desígnase vicepresidente do Consello Regulador da Denominación de Orixe Ribeiro a Benigno Fernández Sousa.
Santiago de Compostela, 24 de xuño de 2002.
Juan Miguel Diz Guedes
Conselleiro de Política Agroalimentaria
e Desenvolvemento Rural
ORDE do 24 de xuño de 2002 pola que se designan o presidente e o vicepresidente do Consello Regulador da Denominación de Orixe Monterrei.
CONSELLERÍA DE POLÍTICA AGROALIMENTARIA E DESENVOLVEMENTO RURAL — II. AUTORIDADES E PERSOAL — 25/06/2002

Celebradas as eleccións e ultimado o proceso de renovación do Consello Regulador da Denominación de Orixe Monterrei segundo o disposto no artigo 31.3º do Decreto 63/2002, polo que se regulan os
procesos electorais para a renovación dos membros dos consellos reguladores de denominacións de calidade en materia agroalimentaria, trala proposta do Consello regulador electo en pleno, e conforme as atribucións que teño conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1998, do 20 de outubro,
DISPOÑO:
Artigo 1º
Desígnase presidente do Consello Regulador da Denominación de Orixe Monterrei a Nicanor Payo Boo.
Artigo 2º
Desígnase vicepresidente do Consello Regulador da Denominación de Orixe Monterrei a Delfín Boo Payo.
Santiago de Compostela, 24 de xuño de 2002.
Juan Miguel Diz Guedes
Conselleiro de Política Agroalimentaria
e Desenvolvemento Rural
ORDE do 24 de xuño de 2002 pola que se designan o presidente e o vicepresidente do Consello Regulador da Denominación de Orixe Valdeorras.
CONSELLERÍA DE POLÍTICA AGROALIMENTARIA E DESENVOLVEMENTO RURAL — II. AUTORIDADES E PERSOAL — 25/06/2002

Celebradas as eleccións e ultimado o proceso de renovación do Consello Regulador da Denominación de Orixe Valdeorras segundo o disposto no artigo 31.3º do Decreto 63/2002, polo que se regulan os procesos electorais para a renovación dos membros dos consellos reguladores de denominacións de calidade en materia agroalimentaria, trala proposta do Consello regulador electo en pleno, e conforme as atribucións que teño conferidas pola Lei 1/1983, do 22 de febreiro, reguladora da Xunta e do seu
presidente, modificada pola Lei 11/1998, do 20 de outubro,
DISPOÑO:
Artigo 1º
Desígnase presidente do Consello Regulador da Denominación de Orixe Valdeorras a Manuel Maximino Losada Arias.
Artigo 2º
Desígnase vicepresidente do Consello Regulador da Denominación de Orixe Valdeorras a Juan Pedro Lerga Paz.
Santiago de Compostela, 24 de xuño de 2002.
Juan Miguel Diz Guedes
Conselleiro de Política Agroalimentaria
e Desenvolvemento Rural
ORDE do 24 de xuño de 2002 pola que se designan o presidente e o vicepresidente do Consello Regulador da Denominación de Orixe Ribeira Sacra.
CONSELLERÍA DE POLÍTICA AGROALIMENTARIA E DESENVOLVEMENTO RURAL — II. AUTORIDADES E PERSOAL — 25/06/2002

Celebradas as eleccións e ultimado o proceso de renovación do Consello Regulador da Denominación de Orixe Ribeira Sacra segundo o disposto no artigo 31.3º do Decreto 63/2002, polo que se regulan os procesos electorais para a renovación dos membros dos consellos reguladores de denominacións de calidade en materia agroalimentaria, trala proposta do Consello regulador electo en pleno, e conforme as atribucións que teño conferidas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1998, do 20 de outubro,
DISPOÑO:
Artigo 1º
Desígnase presidente do Consello Regulador da Denominación de Orixe Ribeira Sacra a José Manuel Rodríguez González.
Artigo 2º
Desígnase vicepresidente do Consello Regulador da Denominación de Orixe Ribeira Sacra a Pedro Gómez Zunzunegui.
Santiago de Compostela, 24 de xuño de 2002.
Juan Miguel Diz Guedes
Conselleiro de Política Agroalimentaria
e Desenvolvemento Rural